Op baie plekke (ook hier in SA) is daar soos aan die Zambiese kant van die Victoria watervalle, regulasies wat nie sin maak nie. Ons laat die cuckoo’s nest in Zims hier buite rekening, niks daar is veronderstel om sin te maak nie.
Dis ‘n mooi Saterdag en die 3 kêrels kom by die hekkie aan, elkeen reg met sy 10 amerikaanse dollars vir die toegang.
Gestel jy het ‘n kafee wat melkskommels verkoop. Die melkery sê nee, jy maak geld uit jou melkskommels, jy moet duurder betaal vir jou melk.
Of jou naam is Picasso, en jy gaan koop verf en die winkelier sê dis R 100 000 ‘n buisie verf, want jou laaste skildery het verkoop vir R 10 miljoen.
Die draad tussen sy brein en sy bek is nie stukkend nie, die probleem is dat daar bittermin aangaan in sy brein.
Ek kan almal verseker dat my gesondheid vir myself baie belangriker is as vir die dokter en al die verpleegsters in die hospitaal. Ek het my immers self diagnoseer, en self patoloog toe gestuur net om seker te maak.. aangesien ek GEEN verkoue simptome gehad het nie, en ook nie gisteraand te veel gedrink het nie. As jy in elk geval omtrent ‘n week nadat jy uit ‘n malaria gebied uitkom, ‘n koors kry wat soos ‘n golf oor jou spoel, wat anders kan dit tog wees.
Die maklikste is om te gaan vir bloed. Hier het hulle ook die stelsel nogal vervolmaak. Sure, die pataloë sal binne 20 minute of so die uitslag hê.. MAAR eintlik moet jy deur die GP werk, nie net by die pataloë opdaag en sê yes trek bloed nie. Hulle wil nie die uitslag vir jou gee nie. Hulle bel die dokter, en hy bel vir jou.. dan moet jy eers spreekkamer toe gaan, die dok “connect” jou eers met sy stetoskoop, neem bloedruk ens… en skryf dan pille voor .. of beter nog, jy moet eers dokter toe gaan, bloed trek.. die patalogiese motorbaaik kom haal die bloed ens.